Document ID: 31993L0027

ΟΔΗΓΙΑ 93/27/ΕΟΚ ΤΗΣ ΕΠΙΤΡΟΠΗΣ της 4ης Ιουνίου 1993 για την τροποποίηση της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (1), όπως τροποποιήθηκε τελευταία από την οδηγία 92/113/ΕΟΚ της Επιτροπής (2), και ιδίως το άρθρο 7,
Εκτιμώντας:
ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται διαρκώς στις εξελίξεις των επιστημονικών και τεχνικών γνώσεων- ότι τα παραρτήματα έχουν κωδικοποιηθεί με την οδηγία 91/248/ΕΟΚ της Επιτροπής (3)-
ότι, σε ορισμένα κράτη μέλη, έχουν λάβει χώρα πειραματισμοί για νέες χρήσεις του αντιβιοτικού "Avoparcine", του κοκκιδιοστατικού "Robenidine", του γλυκαντικού "Neohesperidine Dihidrochalcone" και του πυκνωτικού παράγοντος "Σκόνη κυτταρίνης - Poudre de cellulose"- ότι, με βάση την κτηθείσα εμπειρία, φαίνεται ότι είναι δυνατόν αυτές οι νέες χρήσεις να επιτραπούν σε όλη την Κοινότητα-
ότι μια νέα χρήση του αντιβιοτικού "Virginiamycine" έχει αποτελέσει αντικείμενο επιτυχών πειραματισμών σε ορισμένα κράτη μέλη- ότι είναι σκόπιμο να επιτραπεί προσωρινά αυτή η νέα χρήση, σε εθνικό επίπεδο, εν αναμονή της έγκρισής της σε κοινοτικό επίπεδο-
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα της οδηγίας 70/524/ΕΟΚ τροποποιούνται σύμφωνα με το παράρτημα της παρούσας οδηγίας.
Άρθρο 2
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με τις διατάξεις της παρούσας οδηγίας, το αργότερο μέχρι τις 31 Μαρτίου 1994. Ενημερώνουν σχετικά την Επιτροπή, αμελλητί.
Οι διατάξεις αυτές, όταν εγκρίνονται από τα κράτη μέλη, αναφέρονται στην παρούσα οδηγία ή συνοδεύονται από τέτοια μνεία κατά την επίσημη δημοσίευσή τους. Οι λεπτομέρειες σχετικά με τη μνεία αυτή αποφασίζονται από τα κράτη μέλη.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 4 Ιουνίου 1993.

Labels: 0
17
6